Giganten - Wikipedia, déi fräi Enzyklopedie

# Giganten

### Vu Wikipedia, der fräier Enzyklopedie.

Statu vun engem Gigant am Schlass vu Versailles

D'Giganten (gr. gigantes oder gegeneis: déi Erdgebueren) waren an der griichescher Mythologie d'Kanner vun der Gaia an dem Uranos. Si sinn grad esou wéi d'Erinyen an d'Eschenymphen aus den Bluttdrëpsen déi op d'Äerd gefall sinn wéi de Kronos säi Papp Uranos entmannt huet. Dem Hesiod no waren si "blénkeg an hieren eisene Panzeren" an hu laang Speere gedroen. Si hu mënschlech ausgesinn, hier Been zinn awer zu de Féiss hinn an e Schlaangekierper iwwergaang.

An der Gigantomachie hu si géint déi Olympesch Gëtter gekämpft a sinn dobäi vun hierer Mamm Gaia an den Hekatoncheires ënnerstëtzt ginn. Den Olympier war virausgesot ginn si kéinte nëmme wannen duerch d'Hëllef vun engem Stierflechen (virun allem well d'Giganten net vu Gëtter kënnen ëmbruecht ginn). Dës Hëllef ass den Olympesche Gëtter duerch den Herakles an den Dionysos komm, déi alle béid dem Zeus seng Jonge waren, mee eng stierflech Mamm haten. Besonnesch den Herakles huet bedeitend zur Victoire iwwert d'Gigante bäigedroen.

E Wonnerkraut wat d'Gaia wuesse gelooss huet sollt de Gigante géint d'Gëtter hëllefen; mee wou den Zeus dovun erfuer huet, huet en de Kanner vun den Titanen Hyperion an Theia, der Eos, d'Selene an dem Helios, verbued ze liichten bis hien d'Kraut selwer fonnt hätt.

Zu de Giganten gehéieren ënner anerem:

- Agrios
- Alkyoneus
- Alpos
- Clytios
- Enceladus (Gigant)
- Eurymedon
- Eurytos
- Hoplodamos
- Mimas
- Porphyrion

| Griichesch Mythologie – All d'Artikelen op der Wikipedia zu der griichescher Mythologie.

Vun "http://lb.wikipedia.org../../../g/i/g/Giganten.html"

Category: Giganten

##### Views

- Artikel
- Diskussioun
- Aktuell Revisiounen

##### Sichen

##### Aner Sproochen

- Česky
- Dansk
- Deutsch
- English
- Español
- Suomi
- Français
- עברית
- Italiano
- 日本語
- Lietuvių
- Nederlands
- Polski
- Русский
- Slovenščina
- Svenska